KLASA: 112-01/24-03/06

URBROJ: 2163-6-3-03/3-24-2

Poreč-Parenzo, 07.02.2024. godine

Na temelju Odluke o osnivanju i imenovanju članova Komisije za provedbu natječaja za radna mjestau RJ Čistoća, RJ Komercijalne djelatnosti, RJ Hortikultura i groblje i Sektoru za razvoj i održavanje, KLASA: 112-01/24-03/06, URBROJ: 2163-6-3-03/3-24-1, od dana 06.02.2024. godine, raspisuje se

**NATJEČAJ ZA RADNA MJESTA U RJ ČISTOĆA, RJ KOMERCIJALNE DJELATNOSTI, RJ HORTIKULTURA I GROBLJE I SEKTORU ZA RAZVOJ I ODRŽAVANJE NA ODREĐENO VRIJEME**

* **RADNA JEDINICA ČISTOĆA**

**VOZAČ I**

( 2 izvršitelja )

Poslovi radnog mjesta:

* vozi specijalno vozilo za sakupljanje i odvoz otpada, specijalno vozilo za velike kontejnere i pometanje,
* brine se o tehničkoj ispravnosti vozila i o redovnom održavanju pregleda vozila te o urednosti i čistoći,
* svakodnevno vizualnom metodom ili pokretanjem vozila provjerava da je vozilo sposobno za obavljanje prijevoza,
* zadužen je za samostalno, savjesno i uredno obavljanje radnih zadataka,
* prikuplja otpad u dobivenom području prema planu odvoza,
* specijalnim vozilom održava javne površine prema programu čišćenja,
* upravlja i obavlja poslove pometanja i pranja javnih površina specijalnim malim mašinama za pometanje i toplovodno pranje
* odgovoran je za kvalitetno pružanje visoke razine usluge, te brine i čuva specijalno komunalno vozilo,
* postupa prema dobivenim pismenim uputama voditelja,
* obavlja i druge poslove po nalogu poslovođe i voditelja.

Uvjeti:

1. VKV
2. Osposobljenost za vozača „B“ i „C“ kategorije
3. Osposobljenost za rukovanje sa analognim i digitalnim tahografima
4. KOD 95
5. Potrebno radno iskustvo od 3 godine

**RADNIK II**

( 4 izvršitelja )

Poslovi radnog mjesta:

* obavlja poslove pražnjenje kontejnera i kanti,
* sakuplja korisnog otpada,
* obavlja poslove pranja specijalnog vozila i kontejnera,
* ručno čisti rasuto smeće,
* ručno selektira korisni otpad
* kontrolira ulaz i izlaz sa odlagališta
* usmjerava dospjeli otpad na određene lokacije unutar Građevine za gospodarenje otpadom
* dodaje materijal za prešanje strojaru
* zadužen je za samostalno, savjesno i uredno obavljanje radnih zadataka,
* obavlja i druge poslove po nalogu poslovođa.

Uvjeti:

1. NKV

**RADNIK NA POMETANJU**

( 3 izvršitelja )

Poslovi radnog mjesta:

* čisti i održava čistoću po ranije utvrđenim područjima, prometnicama i javnim površinama,
* čisti i održava čistoću na obalnom dijelu izvan turističkih naselja,
* zadužen je za samostalno, savjesno i uredno obavljanje radnih zadataka,
* obavlja i druge poslove po nalogu voditelja.

Uvjeti:

1. NKV
* **RADNA JEDINICA KOMERCIJALNE DJELATNOSTI**

**KONTROLOR PARKIRALIŠTA**

( 5 izvršitelja )

Poslovi radnog mjesta:

* vodi brigu i odgovoran je o stanju naplate na otvorenim i zatvorenim parkiralištima,
* odgovoran za uredno predavanje prometa i pravilno vođenje evidencija,
* obilazi i provodi sve mjere vezane uz pravilno funkcioniranje dijelova sustava, informativnih i prometnih oznaka,
* obavlja fizičku kontrolu prometovanja, parkiranja i boravka vozila u pješačkim zonama,
* vodi evidencijski dnevnik o izvanrednim događajima i okolnostima na parkiralištima i pješačkim zonama,
* odgovoran je za prosljeđivanje informacija o izvanrednim događajima prema nadležnima u društvu ili interventnim službama,
* vodi brigu o urednosti i čistoći opreme na svim parkiralištima i u pješačkim zonama,
* odgovoran za provođenje odrednica važećih pravnih akata na terenu,
* svakodnevne poslove obavlja sukladno važećoj regulativi lokalne samouprave,
* odgovoran za pravilno i savjesno rukovanje opremom za rad,
* obavlja i druge poslove po nalogu voditelja.

Uvjeti:

1. SSS
2. Poznavanje rada na računalu
3. Vozačka dozvola „B“ kategorije

 **ČISTAČICA**

( 2 izvršitelja )

Poslovi radnog mjesta:

* čisti kancelarijske prostore Uprave Društva,
* po potrebi čisti i na ostalim lokacijama u vlasništvu Društva,
* obavlja ostale poslove po nalogu rukovoditelja.

Uvjeti:

1. NKV
* **RADNA JEDINICA HORTIKULTURA I GROBLJE**

**RADNIK NA GROBLJU**

(2 izvršitelja)

Poslovi radnog mjesta:

* obavlja poslove iskopa i zatrpavanja grobova,
* obavlja poslove preuzimanja pokojnika,
* radi na poslovima sahrane i pripreme sahrane,
* vodi brigu o urednosti, ispravnosti i čistoći pogrebnih vozila,
* radi na poslovima uređenja i čistoće groblja i pratećih sadržaja,
* obavlja i druge poslove po nalogu poslovođe.

Uvjeti:

1. NKV
2. Vozačka dozvola „B“ kategorije

**VRTLAR**

( 4 izvršitelja )

Poslovi radnog mjesta:

* obavlja poslove sadnje, te radi na poslovima održavanja i njege ljetnica, ukrasnog bilja, trajnica i stablašica,
* odgovoran za održavanje i čuvanje sredstava za rad,
* obavlja poslove čišćenje zelenih površina, javnih površina, šumskih površina,
* obavlja i druge poslove po nalogu predradnika.

Uvjeti:

1. NKV
2. Vozačka dozvola „B“ kategorije

**KOSAC**

( 2 izvršitelja )

Poslovi radnog mjesta:

* kosi i održava zelene površine,
* vodi dnevnu brigu o ispravnosti i čistoći kosilice, alata i uređaja,
* pravovremeno prijavljuje kvarove i oštećenja,
* radi na montaži i demontaži bine,
* radi i sa ostalim uređajima po potrebi,
* obavlja i druge poslove po nalogu predradnika.

Uvjeti:

1. NKV
2. Vozačka dozvola „B“ kategorije
* **SEKTOR ZA RAZVOJ I ODRŽAVANJE**

**REFERENT ZA ODRŽAVANJE**

( 1 izvršitelj )

Poslovi radnog mjesta:

* vodi brigu za rad i funkcioniranje cjelokupnih strojarskih i elektro instalacija i sustava te sudjeluje u komunikaciji sa tvrtkama pružateljima usluga iz navedenih područja,
* izvršava aktivnosti otklanjanja kvarova i nedostataka, te popravaka opreme u svim prostorima Društva
* brine za održavanje opreme, uređaja te električnih i mehaničkih sustava podzemnih i polupodzemnih spremnika
* organizira i provodi sitne popravke i održavanja prostora Društva
* brine za održavanje opreme, uređaja te električnih i mehaničkih sustava parkirališta u suradnji sa referentom za održavanje
* brine za ispravnost i održavanje svih strojarskih sustava grijanja / hlađenja Društva, kao i vođenje odgovarajućih evidencija sukladno pravilnicima
* sudjeluje u izradi tehničke dokumentacije, troškovnika radova, specifikacije materijala i tehničkog dijela natječajne dokumentacije,
* priprema dokumentaciju i akte iz područja tehničke struke u čemu aktivno surađuje sa unutarnjim i vanjskim suradnicima te ostalim radnicima,
* vodi brigu o uspostavi i urednom vođenju evidencija i drugih potrebnih baza podataka,
* obavlja i druge stručne, tehničke poslove,
* obavlja i druge poslove po nalogu rukovoditelja.

Uvjeti:

1. SSS
2. Vozačka dozvola „B“ kategorije

Uz prijavu kandidati su dužni priložiti životopis.

Potrebno je priložiti i dodatnu dokumentaciju za radna mjesta:

1. Kontrolor parkirališta ( RJ Komercijalne djelatnosti ):
2. Diplomu s potrebnom stručnom spremom
3. Vozačku dozvolu „B“ kategorije
4. Vozač I ( RJ Čistoća ):
5. Vozačka dozvola „B“ i „C“ kategorije
6. Digitalna kartica vozača
7. KOD 95
8. Referent za održavanje (Sektor za razvoj i održavanje)
9. Diplomu s potrebnom stručnom spremom
10. Vozačku dozvolu „B“ kategorije
11. Kosac (RJ Hortikultura i groblje)
12. Vozačka dozvola „B“ kategorije

Sva dokumentacija prilaže se u preslici. Preslike traženih priloga ne moraju biti ovjerene, ali je kandidat koji bude odabran dužan dostaviti na uvid dokumente u izvorniku. Nepotpune i nepravodobne prijave neće se razmatrati.

Radniku se podmiruju troškovi prijevoza na posao i s posla sukladno odredbama Kolektivnog ugovora, kao i sva prava utvrđena u istom.

Sa odabranim kandidatom zaključiti će se ugovor o radu na određeno vrijeme, uz reguliranje probnog rada sukladno odredbama Kolektivnog ugovora. **Ukoliko radnik bude uspješno izvršavao radne zadatke, radniku će se ponuditi sklapanje ugovora o radu na neodređeno vrijeme.**

Rok za podnošenje prijave je **22.02.2024. godine**. Razmatrati će se prijave koje Društvo zaprimi do 12:00 sati.

Prijave se dostavljaju u zatvorenim kovertama na adresu:

**USLUGA POREČ d.o.o., Mlinska 1, Poreč**,

s naznakom:

„Prijava na natječaj za radno mjesto \_\_\_\_\_\_\_\_\_\_\_\_\_“.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na javni natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu.

Temeljem članka 103. Zakona o hrvatskim braniteljima iz Domovinskog rata i članovima njihovih obitelji (Narodne novine, 121/17, 98/19 i 84/21) kandidati koji se pozivaju na pravo prednosti dužni su dostaviti sve dokaze iz citiranih odredbi Zakona. Dokazi potrebni za ostvarivanje prava prednosti pri zapošljavanju objavljeni su na internet stranici Ministarstva hrvatskih branitelja Republike Hrvatske <https://branitelji.gov.hr/15-kako-se-ostvaruje-pravo-prednosti-pri-zaposljavanju-prema-zakonu-o-hrvatskim-braniteljima-iz-domovinskog-rata-i-clanovima-njihovih-obitelji/2166>

Kandidat koji se, sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, 157/2013, 152/2014, 39/2018 i 32/2020), poziva na pravo prednosti prilikom zapošljavanja, dužan je uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Pridržava se pravo testirati kandidate te poništiti natječaj bez obveze da se kandidatima obrazlažu razlozi poništenja. O rezultatima natječaja kandidati će biti obaviješteni u roku od 15 ( petnaest ) dana od donošenja odluke.

Izrazi koji se koriste u ovom Natječaju, a koji imaju rodno značenje, odnose se na jednak način i na muški i na ženski rod, bez obzira na to u kojem se rodu koristili.

Ovaj natječaj objavljuje se na oglasnoj ploči Društva. Obavijest o raspisivanju natječaja objavljuje se u javnom glasilu, te na stranicama Hrvatskog zavoda za zapošljavanje.

Svi kandidati podnošenjem prijave daju svoju suglasnost društvu Usluge Poreč d.o.o. da u njoj navedene osobne podatke prikuplja, obrađuje i pohranjuje u svrhu zapošljavanja, te da ih može koristiti u svrhu sklapanja ugovora, kontaktiranja i objave na internetskim stranicama i oglasnoj ploči. Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim zakonskim propisima, aktima i odlukama voditelja obrade – Usluga Poreč d.o.o..

Prava kandidata i postupanje u odnosu na njegove osobne podatke može vidjeti na mrežnoj stranici Usluga Poreč d.o.o. [www.usluga.hr](http://www.usluga.hr).

Komisija za provedbu natječaja